Resa Saffa Park

Theresa Frostad Eggesbø (født 1997 i Dubai), med kunstnernavnet Resa Saffa Park,  er en norsk låtskriver, vokalist, artist og skuespiller.

Kunstnernavn 
Som musiker bruker Eggesbø kunstnernavnet Resa Saffa Park. Eggesbø tilbrakte de tidlige barneårene i fødelandet Dubai, der hun fikk kallenavnet «Resa». I Dubai by ligger parken Safa Park, og siste del av kunstnernavnet er hentet fra parken.

Kunstnerisk virke

Studier ved LIPA 
I 2016 studerte Eggesbø musikk ved Liverpool Institute for Performing Arts (LIPA), hvor hun fordypet seg i sjangrene soul og jazz. Som student ga hun ut singlene «Sassy» og «God Is Drunk». Eggesbø avbrøt studiene i 2019 etter å ha blitt tilbudt en rolle i TV-serien Ragnarok.

Musikk 
I 2020 ga hun ut sin første EP, Dumb & Numb, på det norske plateselskapet Toothfairy. I 2022 ga hun ut EP-en Spaces hos det norske plateselskapet Propeller og Unity Group (Paris); EP-en inneholder ni sanger.

I 2023 ga hun ut sin tredje EP, med tittelen Madness. Let me in!.

Film og TV 
Eggesbø fikk sin første TV-rolle i sesong 3 av NRK-serien Skam (2016), etter en forespørsel fra medskuespiller Henrik Holm. Hun spilte rollen som «Sonja».

I 2017 var Eggesbø å se i spillefilmen Kometen, hvor hun spilte mot Axel Bøyum. I 2019 fikk hun rollen som «Saxa» i Netflix-serien Ragnarok, hvor hun spilte mot blant andre Herman Tømmeraas.

Musikkutgivelser

EP-er 

 2020: Dumb & Numb
 2022: Spaces
 2023: Madness. Let me in!

Singler 

 2018: «Sassy»
 2018: «God is Drunk»
 2020: «Love Ain't Free»
 2021: «Dandelions»
 2021: «Candles»
 2022: «Tendencies»
 2022: «Cheap Disposition» / «Bitre Miner»
 2022: «Kids Lack Rock 'n' Roll»
 2023: «Heavy»
 2023: «That's Just How I Feel»

Filmografi

TV-serier 
2016: Skam, sesong 3 – «Sonja» (6 episoder)
2020–2023: Ragnarok – «Saxa» (18 episoder)

Spillefilmer 
2017: Kometen
2018: November (kortfilm)
2018: Lemon World (kortfilm)

Referanser

Eksterne lenker 
 
 

Norske skuespillere
Fødselsdato ikke oppgitt